Kostnaður við að búa í eigin húsnæði í VNV hefur hækkað mun hraðar en greinendur reiknuðu með . Hagfræðideild Landsbankans spáir óbreyttu gildi vísitölunnar milli mánaða þegar Hagstofan birtir nóvembermælingu vísitölu neysluverðs ( VNV ) á miðvikudaginn 27. nóvember . Gangi spáin eftir lækkar tólf mánaða verðbólga úr 2,8% niður í 2,5% sem er jafnframt verðbólgumarkmið Seðlabanka Íslands . Þetta kemur fram í nýrri Hagsjá sem deildin birti núna í morgun Hagfræðideildin á von á að verðbólga verði 2,1% í lok árs en taki að hækka aftur í febrúar 2020 og verði 2,6% . Helstu óvissuþættir í spá bankans eru húsnæðisverð , flugfargjöld til útlanda , þróun launa og stað fyrirtækja . „ Vísitala íbúðaverðs á höfuðborgarsvæðinu hækkaði um 0,58% milli mánaða í ágúst og 0,59% milli mánaða í september . Kostnaður við að búa í eigin húsnæði í VNV ( reiknuð húsaleiga ) hækkaði síðan um 1,05% milli mánaða í október , en sú mæling er byggð á fasteignverði í júlí , ágúst og september . Þetta eru mun meiri hækkanir en við gerðum ráð fyrir áður en þessar tölur voru birtar . Ef áframhald verður á þessari þróun mun það vega töluvert til hækkunar verðbólgu , “ segir í Hagsjánni og um þróun flugfargjalda segir deildin : „ Okkur og öðrum greiningaraðilum hefur gengið mun verr að spá fyrir um mælingu Hagstofunnar á flugfargjöldum til útlanda en nokkurn annan undirlið vísitölunnar síðustu mánuði . Ekki er ólíklegt að hér spili inn í að Hagstofan hefur þurft að breyta aðferðafræði sinni við mælingu á flugfargjöldum til útlanda í kjölfar falls WOW air í lok mars . Þar til meiri reynsla er komin á mælingar Hagstofunnar má búast við að áfram verði erfitt að spá fyrir um þennan lið . “